เลขมือถือให้โชค สาวใหญ่ร้อยเอ็ด รับ 18 ล้าน ถูกรางวัลที่หนึ่ง 3 คู่
สาวใหญ่เมืองร้อยเอ็ด มหาเฮง ถูกหวยรางวัลที่ 1 จำนวน 3 คู่ รับเงิน 18 ล้าน บอกเลขมือถือให้โชค หลังสามีฝันเกี่ยวกับโทรศัพท์มือถือ บอกตามมาแล้ว 1 งวด แต่ไม่ถูก งวด 1 ก.ย.โชคดี บอกได้เงินจะเอาไปใช้หนี้ ธ.ก.ส. เก็บเงินทำธุรกิจ และอุทิศให้ญาติที่ล่วงลับ ,เมื่อเวลา 17.00 น. วันที่ 1 ก.ย.59 ร.ต.อ.สำเร็จ ประภาวะเก รอง สว. (สอบสวน) สภ.เกษตรวิสัย จ.ร้อยเอ็ด รับแจ้งจากนางสุนงค์ เอียหลง อายุ 55 ปี อยู่บ้านเลขที่ 41 บ้านโนนจำปา หมู่ 10 ต.บ้านฝาง อ.เกตรวิสัย ได้นำสลากกินแบ่งรัฐบาลงวดวันที่ 1 ก.ย.59 จำนวน 3 คู่ หมายเลข 638684 ไปลงบันทึกประจำวัน หลังถูกราวัลที่ 1 มูลค่า 6 ล้านบาท จำนวน 6 ใบ คิดเป็นเงิน 18 ล้านบาท,นางสุนงค์ กล่าวว่า เมื่อ 5 วันที่ผ่านมา ตนไปทำธุรกรรมทางการเงินที่ธนาคารกรุงเทพ สาขาเกษตรวิสัย พบกับคนขายหวยที่กำลังเดินเร่ขายสลากกินแบ่ง ตนจึงถามซื้อสลากกินแบ่งที่เลขท้ายที่เป็นหมายเลข 684 ซึ่งมีแบบรวมชุดจำนวน 3 คู่ 6 ใบ หมายเลข 638684 สำหรับสาเหตุที่ซื้อเลขท้าย 3 ตัว 684 เพราะเมื่อต้นเดือน ส.ค.ที่ผ่านมา สามีได้ฝันเกี่ยวกับโทรศัพท์มือถือของตนเองที่ลงท้ายด้วย 684 ตนจึงซื้อสลากกินแบ่งงวดออกวันที่ 16 ส.ค.ที่ผ่านมา ปรากฏว่าไม่ถูก จึงตัดสินใจตามซื้อในงวดออกวันที่ 1 ก.ย.59 แต่ได้สลากกินแบ่งหมายเลข 638684 ซึ่ง 3 ตัวหน้าไม่ตรงตามหมายเลขโทรศัพท์,นางสุนงค์ กล่าวว่า พอรู้ว่าตนถูกหวยรางวัลที่ 1 ทุกคนในครอบครัวพากันดีใจมาก ซึ่งจะนำเงินที่ได้ไปเป็นทุนในการทำธุรกิจการเกษตร พร้อมเก็บไว้เป็นทุนการศึกษาของลูกหลาน รวมถึงทำบุญอุทิศส่วนกุศลให้ผู้มีพระคุณ เครือญาติที่ล่วงลับไปแล้ว,ผู้สื่อข่าวรายงานว่า เลขเด็ดของ ด.ต.แรมโบ้ หรือ ด.ต.ทวีศักดิ์ ขั้นแก้ว ผบ.หมู่ จราจรสภ.เมืองร้อยเอ็ด ที่ได้นั่งสมาธิเข้าหาปู่ชีวก ปรากฏว่ารางวัลที่ 1 บอกเลข 638803 รวมถึงเลข 77, 92 และ 62 เมื่อหวยงวดที่ 1 ก.ย. ออกพบว่า รางวัลที่ 1 ถูกเพียง 3 ตัวหน้า ส่วน 3 ตัวหลังไม่ถูก และเลข 2 ตัวล่างคือ 62 เท่านั้น.
สาวใหญ่เมืองร้อยเอ็ด มหาเฮง ถูกหวยรางวัลที่ 1 จำนวน 3 คู่ รับเงิน 18 ล้าน บอกเลขมือถือให้โชค หลังสามีฝันเกี่ยวกับโทรศัพท์มือถือ บอกตามมาแล้ว 1 งวด แต่ไม่ถูก งวด 1 ก.ย.โชคดี บอกได้เงินจะเอาไปใช้หนี้ ธ.ก.ส. และเก็บเงินทำธุรกิจ 
สาวใหญ่ถูกหวย,สาวร้อยเอ็ด,ร้อยเอ็ด,ถูกหวย 18 ล้าน,ด.ต.แรมโบ้,เกษตรวิสัย,เลขมือถือให้โชค,ด.ต.ทวีศักดิ์ ขั้นแก้ว,ปู่ชีวก